Document ID: 31989R3745

*****
ΚΑΝΟΝΙΣΜΟΣ (ΕΟΚ) αριθ. 3745/89 ΤΗΣ ΕΠΙΤΡΟΠΗΣ
της 13ης Δεκεμβρίου 1989
για την τροποποίηση του κανονισμού (ΕΟΚ) αριθ. 2220/85 για τον καθορισμό των κοινών λεπτομερειών εφαρμογής του καθεστώτος εγγυήσεως για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας (1), όπως τροποποιήθηκε τελευταία από τον κανονισμό (ΕΟΚ) αριθ. 2217/88 (2), και ιδίως το άρθρο 2 παράγραφος 8,
Εκτιμώντας:
ότι το άρθρο 1 του κανονισμού (ΕΟΚ) αριθ. 2220/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1181/87 (4), αναφέρεται στους κοινοτικούς γεωργικούς κανονισμούς που απαιτούν την κατάθεση εγγυήσεως για να εξασφαλισθεί ότι θα πληρωθεί ένα ποσό εάν δεν πληρωθεί μια καθορισμένη υποχρέωση·
ότι ούτε ο κανονισμός (ΕΟΚ) αριθ. 1491/85 ούτε ο κανονισμός (ΕΟΚ) αριθ. 2194/85 του Συμβουλίου της 25ης Ιουλίου 1985 για τη θέσπιση των γενικών κανόνων σχετικά με τα ειδικά μέτρα για τους σπόρους σόγιας (5), όπως τροποποιήθηκε τελευταία από τον κανονισμό (ΕΟΚ) αριθ. 1231/89 (6), αν και εισάγει ένα καθεστώς εγγυήσεως, δεν μνημονεύονται στο άρθρο 1 του κανονισμού (ΕΟΚ) αριθ. 2220/85· ότι γι' αυτό, προκειμένου να επιτραπεί ενιαία ερμηνεία που θα καλύπτει επίσης το προαναφερθέν σύστημα, θα πρέπει να συμπληρωθεί ανάλογα ο κανονισμός (ΕΟΚ) αριθ. 2220/85·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερόμενων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 2220/85, προστίθεται, στο άρθρο 1, το ακόλουθο στοιχείο ζ):
«ζ) Κανονισμός (ΕΟΚ) αριθ. 1491/85 (σπόροι σόγιας) (*).
(*) ΕΕ αριθ. L 151 της 10. 6. 1985, σ. 15.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1989.

Labels: 12
11
4
6